ai4bharat/Pralekha huggingface dataset:
بجلی کی وزارت
بجلی کی وزارت نے مرکزی پن بجلی پروجیکٹس پر تیستا بیسن، سکم میں بارشوں سے ہونے والے سیلاب کے اثرات کا جائزہ لیا
مرکزی حکومت سیلاب کا پانی کم ہونے کے بعد پن بجلی منصوبوں کو پہنچنے والے نقصان کا تفصیلی جائزہ لے گی
این ایچ پی سی پن بجلی کے منصوبوں پر جلد از جلد کام شروع کرنے کے لیے تمام ممکنہ اقدامات کر رہی ہے
بجلی کی وزارت سکم کے تیستا بیسن میں سیلاب سے پیدا ہونے والی صورتحال پر مسلسل نظر رکھے ہوئے ہے۔ جناب پنکج اگروال، سکریٹری  نے کل این ایچ پی سی کے ساتھ ایک ہنگامی میٹنگ کی جس میں بجلی کی وزارت اور سنٹرل الیکٹرسٹی اتھارٹی کے سینئر افسران بھی موجود تھے۔
تیستا بیسن میں 3 اور 4 اکتوبر 2023 کی درمیانی رات میں آنے والے سیلاب کی وجہ سے، تیستا-V ہائیڈرو پاور اسٹیشن سے ترخولہ/پمفوک تک تمام پل زیر آب آگئے ہیں اور اس طرح ان علاقوں میں آمدورفت اور مواصلات بری طرح متاثر ہوئے ہیں۔ سیلابی پانی تیستا وی پاور اسٹیشن  کے ڈیم کے اوپر آگیا۔ پروجیکٹ کے مقامات سے منسلک تمام سڑکوں کے ساتھ ساتھ رہائشی کالونی کے کچھ حصوں کو بھی شدید نقصان پہنچا ہے۔اس وقت بجلی گھر بند ہے اور اس میں بجلی کی پیدا وار نہیں ہورہی ہے۔ این ایچ پی سی نے اپنے تمام پروجیکٹوں سے ان میں کام کرنے والے تمام افرادکو بروقت نکالا اور اس بات کو یقینی بنایا کہ انہیں محفوظ مقامات پر منتقل کیا جائے۔ تاہم تیستا وی پاور اسٹیشن سے ایک آدمی کےہلاک ہونے کی اطلاع ہے۔
این ایچ پی سی کے زیر تعمیر ہائیڈرو پروجیکٹ تیستا VI  کے جاری کاموں میں خلل پڑا ہے۔ سیلابی پانی پاور ہاؤس اور ٹرانسفارمر کے کمرے میں داخل ہوگیا۔ بیراج پر دائیں اور بائیں کناروں کو ملانے والے پل اور پاور ہاؤس بھی بہہ گئے ہیں۔ پروجیکٹ سائٹ پر کام کرنے والے دو کرین آپریٹرز کے لاپتہ ہونے کی اطلاع ہے۔ ان کا سراغ لگانے کی تمام کوششیں کی جا رہی ہیں۔
ٹی ایل ڈی پی III- I  میگاواٹ تیستا لو ڈیم - )III ہائیڈرو پاور پلانٹ) اور ٹی ایل ڈی پیIV- 132) میگاواٹ) پاور اسٹیشنوں میں کوئی بڑا نقصان نہیں دیکھا گیا ہے جو ریاست مغربی بنگال میں واقع ہے۔ دونوں پاور سٹیشن محفوظ ہیں لیکن سیلابی پانی کے ساتھ لائے جانے والے بھاری گاد کی وجہ سے بند حالت میں رکھے گئے ہیں۔ این ایچ پی سی آنے والے دنوں میں دونوں پروجیکٹوں میں بجلی کی پیداوار شروع کرنے کی مسلسل کوشش کر رہی ہے۔ نیز، رنگیت وادی میں کسی نقصان کی اطلاع نہیں ہے جہاں این ایچ پی سی کا رنگیت IV پاور پروجیکٹ  زیر تعمیر ہے اور رنگیت پاور اسٹیشن  میں کام جاری ہے۔
پانی کی سطح کم ہونے کے بعد تمام پروجیکٹ مقامات پر ہونے والے نقصان کی مقدار کا تفصیل سے اندازہ لگایا جائے گا۔ این ایچ پی سی متاثرہ علاقوں میں ضروری اشیاء جیسے خوراک، ادویات، بجلی وغیرہ کی سپلائی کو برقرار رکھنے کے لیے ریاستی حکومت، قدرتی آفات کے بندوبست سے متعلق حکام اور ضلع انتظامیہ کی مدد سے ہر ممکن کوشش کر رہی ہے۔
سٹرک ٹرانسپورٹ اور شاہراہوں کی وزارت
ریاست ہماچل پردیش، راجستھان، اترپردیش اور آندھراپردیش میں 780 کلومیٹر سے زائد طویل مختلف شاہراہوں کی بازآبادکاری اور اَپ گریڈیشن کو کابینہ کی منظوری
نئی دہلی ، 13 مارچ۔ وزیر اعظم جناب نریندر مودی کی صدارت میں اقتصادی امور سے متعلق کابینہ کمیٹی نے ریاست ہماچل پردیش، راجستھان، اترپردیش اور آندھراپردیش میں 780 کلومیٹر سے زائد قومی شاہراہوں کی مختلف پٹیوں کی بازآبادکاری اور 2 لین / فٹ پاتھ کے ساتھ 2 لین / 4 لین  کا اَپ گریڈیشن اور استحکام کو اپنی منظوری دے دی ہے۔
پروجیکٹ میں 7662.47 کروڑ روپئے کی سرمایہ کاری ہونی ہے جس میں قرض کا عنصر 3500 کروڑ روپئے  شامل ہیں۔ عالمی بینک سے حاصل کیا جانا والا قرض گرین نیشنل ہائی ویز کاریڈور پروجیکٹ  کے تحت ہوگا۔ پروجیکٹ میں ان قومی شاہراہوں کی پٹیوں کا 5 سال  / 10 سال  تعمیر کی تکمیل کے بعد ان کی رکھ رکھاؤ بھی شامل ہے۔
پروجیکٹ میں درج ذیل 4 عناصر شامل ہیں:
- قومی شاہراہوں کی پائیدار ترقی اور رکھ رکھاؤ
- ادارہ جاتی صلاحیت میں اضافہ
- روڈ سیفٹی اور
- تحقیق و ترقی
ان شاہراہوں کی تعمیر کے علاوہ پروجیکٹ میں کاموں کے معیار کے جائزے کے لئے خام مال کی جانچ کی غرض سے آئی اے ایچ ای  میں شاہراہ / بریج انجینئرنگ لیب کا استحکام اور آب و ہوا کی تبدیلی کے اثرات، ڈیزائن، عمل درآمد اور آپریشن رکھ رکھاؤ کے مرحلے میں سیفٹی آڈٹ کے ذریعے روڈ سیفٹی کو بڑھانے اور متعلقہ موضوعات پر کریش جانچ اور تحقیق و ترقی سے متعلق مطالعات کے لئے سینٹرل انسٹی ٹیوٹ آف روڈ ٹرانسپورٹ ، پونے کی صلاحیت سازی وغیرہ شامل ہوں گے۔
- موضوعات میں مٹی اور بغلی راستے کی پٹیوں کا استحکام
- سڑک کے دامن میں کارخانوں کی راکھ اور ڈھانچوں کی تخریبات  وغیرہ سے متعلق باقیات وغیرہ کا استعمال
- سڑکوں پر پچ بچھانے کے کاموں میں فاضل پلاسٹک اور تبدیل شدہ اشیاء کا استعمال
- شجر کاری اور
- بایو انجینئرنگ حل کو بروئے کار لاکر ڈھلان کا تحفظ
فوائد:
خطے کی سماجی اور معاشی ضرورتوں پر غور کرنے کے بعد سبک روی اور موٹر گاڑیوں کے چلنے کے قابل سڑکیں فراہم کرانے کی ضرورت کی بنیاد پر پروجیکٹوں کا انتخاب کیا گیا ہے۔ قومی شاہراہوں کی بازآبادکاری اور اَپ گریڈیشن میں مین اسٹریم خطے کے ساتھ مقامی آبادی کو جوڑنے کے لئے ضروری اور پیداوار کو ایک جگہ سے دوسری جگہ پہنچانے کے لئے دستیاب کلیدی بنیادی ڈھانچے خطے کی مقامی سطح پر پیداوار کی نوعیت اور مقدار جیسے ظاہری اسباب پر غور کیا گیا ہے۔ ان شاہراہوں کی پٹیوں کے کاموں کی تکمیل کے بعد موٹر گاڑیوں کی آمد و رفت میں صرف ہونے والے وقت میں کمی آئے گی۔ اس سے یہاں کے لوگوں کے قیمتی وقت بھی بچیں گے۔ لوگوں کی اہلیت میں معقول حد تک اضافہ ہوگا۔ دوسرے موٹر گاڑیوں کی سبک آمد و رفت کی وجہ سے موٹر گاڑیوں کی تیز رفتار آمد و رفت کی وجہ سے سڑکیں محفوظ رہیں گی اور اس کے نتیجے میں ایندھن کی کھپت بھی بچے گی۔
یہاں یہ بات قابل ذکر ہے کہ شاہراہوں کی منتخب پٹیاں صنعتی علاقوں، مالامال زرعی پٹی، سیاحتی مقامات، مذہبی مقامات اور ایسے علاقوں سے گزریں گی جو ترقی اور آمدنی کے اعتبار سے پسماندہ ہیں۔ اس پروجیکٹ کی تکمیل کے بعد کنیکٹیوٹی بہتر ہوگی، جس سے ریاستوں کے لئے مزید مالیہ کے مواقع پیدا کرنے اور مقامی آبادی کی آمدنی میں اضافہ کرنے میں بھی مدد ملے گی۔
پروجیکٹ کی پٹیوں کے لئے تعمیر کی مدت 3/2 سال ہوگی اور لچکدار بغلی راہداری والی سڑکوں کے لئے رکھ رکھاؤ کی مدت 5 سال جبکہ سخت راہداری والی سڑکوں کے لئے یہ مدت 10 سال ہوگی۔ ۔
یہ پروجیکٹ سبز احاطے، سڑکیں بچھانے میں دوبارہ استعمال ہونے والے سامان کے استعمال کی شکل میں گرین ہائی وے پروجیکٹوں کے لئے نئے معیارات وضع کرے گا۔
کیمیکلز اور فرٹیلائزر کی وزارت
پروڈکشن لنکڈ انسینٹو  اسکیم کے تحت ضروری کلیدی ابتدائی اشیاء / ڈرگ انٹرمیڈیٹس اور ایکٹو فارماسیوٹیکل انگریڈینٹس  کی گھریلو پیداوار کی حوصلہ افزائی کے لیے اجازتیں دی گئیں
فارماسیوٹیکل محکمہ نے انتہائی اہم بلک ڈرگ- ضروری کلیدی ابتدائی اشیاء / ڈرگ انٹرمیڈیٹس اور ایکٹو فارماسیوٹیکل انگریڈینٹس  میں خود انحصاری حاصل کرنے اور درآمدات پر انحصار کو کم کرنے کے لیے 21-2020 سے 30-2029 کی مدت کے لیے 6940 کروڑ روپے کے بجٹ اخراجات کے ساتھ ایک پروڈکشن لنکڈ انسینٹو  اسکیم کو شروع کیا ہے۔ اس کے تحت چار مختلف ہدف والے حصوں  میں کم از کم گھریلو قدروں میں اضافہ کے ساتھ گرین فیلڈ پلانٹس لگاتے ہوئے دوا بنانے کے لیے ضروری خام مال کی گھریلو پیداوار کی حوصلہ افزائی کی جائے گی۔
چاروں ہدف شدہ حصوں میں پھیلی 36 مصنوعات کے لیے موصول ہوئی تمام 215 درخواستوں پر با اختیار کمیٹی نے اپنی مختلف میٹنگوں میں متعینہ تجزیہ اور انتخاب کے پیمانوں کے مطابق غور وفکر اور اندازہ لگایا اور منتخب شرکاء کو باقاعدہ اطلاع دی گئی اور مجاز اتھارٹی کی اجازت سے جاری پریس نوٹ کو جاری کیا گیا۔
اب، ویٹنگ لسٹ والے درخواست کنندگان، جو دیگر طریقے سے اہل ہیں، کو کمپنیوں، جنہیں پہلے اجازت دی گئی تھی، کے پیچھے ہٹنے سے خالی ہوئی جگہوں  کے لیے اجازت دی گئی ہے۔ کمپنیوں کی درخواست ’ویٹنگ لسٹ‘ میں رکھی گئی تھی، جنہوں نے کم از کم / مجوزہ کم از کم سالانہ پیداواری صلاحیت سے زیادہ پیداوار کے وعدے کیے ہیں، اور متعینہ پیمانوں کو پورا کرتے ہیں، وہ درج ذیل طریقے سے منظور کیے گئے ہیں:
|
|
نمبر شمار
|
|
اہل مصنوعات
|
|
شرکت کرنے والی کمپنی جو پیچھے ہٹ گئی
|
|
ویٹنگ لسٹ میں رکھے گئے شرکاء جنہیں منظوری ملی ہے
|
|
ٹارگیٹ سیگمنٹ سوئم – کیمیکل سنتھیسس پر مبنی کے ایس ایم/ ڈرگ انٹرمیڈیٹس
|
|
1.
|
|
سائیکلوہیکسین ڈائی ایسیٹک ایسڈ 
|
|
میسرز ساراکا لیباریٹریز لمیٹڈ
|
|
میسرز سولارا ایکٹو فارما سائنس لمیٹڈ
|
|
ٹارگیٹ سیگمنٹ چہارم – کیمیکل سنتھیسس پر مبنی کے ایس ایم/ ڈرگ انٹرمیڈیٹس
|
|
2.
|
|
میروپینم
|
|
میسرز اناسیا لیب پرائیویٹ لمیٹڈ
|
|
میسرز راجستھان اینٹی بایوٹکس لمیٹڈ
|
|
3.
|
|
رائٹوناور
|
|
میسرز سوریہ ریمیڈیز پرائیویٹ لمیٹڈ
|
|
میسرز دھاتری لیب پرائیویٹ لمیٹڈ
|
|
4.
|
|
لیووپلاکساسن
|
|
میسرز سوریہ لائف سائنس لمیٹڈ
|
|
میسرز وائٹل لیباریٹریز پرائیویٹ لمیٹڈ
اس کے ساتھ، بلک ڈرگ کے لیے پی ایل آئی اسکیم کے تحت سرکار کی طرف سے اب تک 5355.44 کروڑ روپے کی سرمایہ کاری کے عہد اور تقریباً 11210 متوقع روزگار کے ساتھ کل 46 درخواستوں کو منظوری دی گئی ہے۔ ان پلانٹس کے قیام سے ان بلک ڈرگ کے معاملے میں ملک کافی حد تک خود کفیل ہو جائے گا۔ سرکار کی طرف سے چھ سالوں کی مدت میں پروڈکشن لنکڈ انسینٹو کے تحت کی جانے والی تقسیم تقریباً 6000 کروڑ روپے تک زیادہ سے زیادہ ہوگی۔
سٹرک ٹرانسپورٹ اور شاہراہوں کی وزارت
جناب نتن گڈکری نے کہا کہ وزیر اعظم کی قیادت میں سوچھ بھارت مشن نے اپنے آغاز سے اب تک ملک میں صفائی ستھرائی کو ایک عوامی تحریک میں تبدیل کر دیا ہے
سڑک ٹرانسپورٹ اور شاہراہوں کی وزارت اور اس کی ماتحت تنظیموں- این ایچ اے آئی،این ایچ آئی ڈی سی ایل،آئی اے ایچ ای نے ‘سوچھتا ہی سیوا’ مہم میں بڑھ چڑھ کر حصہ لیا اور صفائی ستھرائی کی اہمیت اور کمیونٹی کی شرکت پر زور دیا
روڈ ٹرانسپورٹ اور ہائی ویز کے مرکزی وزیر جناب نتن گڈکری نے آج اپنی پوسٹ میں کہا کہ وزیر اعظم جناب نریندر مودی جی کی قیادت میں سوچھ بھارت مشن نے اپنے آغاز سے لے کر اب تک ملک میں صفائی ستھرائی کو ایک عوامی تحریک میں تبدیل کر دیا ہے۔
سڑک ٹرانسپورٹ اور شاہراہوں کی وزارت اور اس کی ماتحت تنظیموں – این ایچ اے آئی،این ایچ آئی ڈی سی ایل،آئی اے ایچ ای نے آج ‘سوچھتا ہی سیوا’ مہم میں بڑھ چڑھ کر حصہ لیا، مہاتما گاندھی کو خراج عقیدت پیش کیا اور صفائی ستھرائی اور کمیونٹی کی شراکت کی اہمیت پر زور دیا۔ سوچھتا  کے لیے ‘شرمدان’ کی کال وزیر اعظم جناب نریندر مودی نے حال ہی میں ‘من کی بات’ میں دی تھی۔ انہوں نے لوگوں سے کہا تھا کہ وہ ایک گھنٹہ وقف کریں – ‘‘ایک تاریخ، ایک گھنٹہ، ایک ساتھ’’ - آج کمیونٹی کے ساتھ صفائی کی سرگرمیوں کے لیے۔
سڑک ٹرانسپورٹ اور شاہراہوں کی وزارت کے سکریٹری جناب انوراگ جین نے حیدرآباد کے قریب ایک ٹول پلازہ پر صفائی ستھرائی کی مہم میں ’شرمدان‘ کرتے ہوئے مہم کی قیادت کی اور دفاتر اور آس پاس کے دیگر مقامات پر صفائی برقرار رکھنے کی ضرورت پر زور دیا۔ ان کے ساتھ این ایچ اے آئی کے چیئرمین شری سنتوش کمار یادو اور دیگر سینئر افسران بھی تھے۔
سڑک ٹرانسپورٹ اور شاہراہوں کی وزارت کے جوائنٹ سکریٹری جناب کملیش چترویدی اور سڑک ٹرانسپورٹ اور شاہراہوں کی وزارت کے اے ڈی جی جناب ڈی سارنگی کی موجودگی میں ملک گیر مہم کے ایک حصے کے طور پر این ایچ 316 پر چندر بھاگا، کونارک  میں ساحل سمندر کی صفائی مہم چلائی گئی۔
اس اجتماعی کوشش سے ایک صاف ستھرا اور سرسبز ماحول تیار کرنے کے لیے عزم کا اظہار ہوتا ہے۔ سڑک ٹرانسپورٹ اور شاہراہوں کی وزارت کے جوائنٹ سکریٹری جناب ایس پی سنگھ نے گورنمنٹ ریذیڈنشیل ایکوموڈیشنز کمپلیکس، نیو موتی باغ، نئی دہلی کے باشندوں کے ساتھ ‘شرمدان’ میں حصہ لیا۔ این بی سی سی کے ملازمین نے بھی اس مہم میں حصہ لیا۔
ملک کے مختلف حصوں میں ایک ہزار سے زائد تقریبات کا انعقاد کیا گیا جن میں بڑی تعداد میں سینئر افسروں، عملے اور عام لوگوں نے شرکت کی۔
ملک کے بہت سے حصوں میں ٹول پلازہ سرگرمیوں کا مرکز بنے رہے کیونکہ یہ وہ جگہیں ہیں جہاں زیادہ سے زیادہ لوگوں کی آمد و رفت ہوتی ہے۔ راستوں کےکنارے واقع سہولیات، روڈ سائیڈ ڈھابوں اور پراجیکٹ سائٹس میں بھی صفائی مہم چلائی گئی۔
دہلی میں، این ایچ اے آئی نے دوارکا ایکسپریس وے کے قریب صفائی مہم کا اہتمام کیا جبکہ این ایچ آئی ڈی سی ایل نے کھنہ مارکیٹ، لودھی روڈ پر صفائی ستھرائی کی سرگرمیاں چلائیں۔ انڈین اکیڈمی آف ہائی وے انجینئرز ، نوئیڈا میں ’سوچھتا کے لیے شرم دان‘ سرگرمیوں کا اہتمام کیا گیا، جن میں کمبوڈیا، لاؤس، میانمار اور ویتنام کے زیر تربیت افراد نے شرکت کی۔
۔۔۔۔۔۔۔۔۔۔۔
ش ح۔ا گ۔ن ا۔
U-10346
(Visitor Counter : 16
بھارتی چناؤ کمیشن
قانون ساز اسمبلی کے ارکان  کے ذریعے بہار قانون ساز کونسل کے ضمنی انتخابات
نئی دلّی ، 06، جنوری ، 2021 : بہار قانون ساز کونسل میں دو عارضی سیٹیں خالی ہوگئی ہے، جن کا انتخاب قانون ساز اسمبلی کے ارکان کریں گے۔ خالی ہونے والی سیٹوں کی تفصیل درج ذیل ہے:
|
|
رکن کانام
|
|
الیکشن کی نوعیت
|
|
سیٹ خالی ہونے کی وجہ
|
|
مدت کار
|
|
جناب ونود نرائن جھا
|
|
ایم ایل ایز کے ذریعے
|
|
11 نومبر 2020 کو بہار قانون ساز اسمبلی کے لئے منتخب ہوئے
|
|
21.07.2022
|
|
جناب سشیل کمار مودی
|
|
ایم ایل ایز کے ذریعے
|
|
9 دسمبر 2020 کو استعفیٰ دیا
|
|
06.05.2024
2- کمیشن نے درج ذیل پروگرام کے مطابق مذکورہ خالی سیٹوں کو بھرنے کے لئے قانون اسمبلی کے ارکان کے ذریعے بہار قانون ساز کونسل کے دو علیحدہ علیحدہ ضمنی انتخابات کے انعقاد کا فیصلہ کیا ہے:
|
|
نمبر شمار
|
|
پروگرام
|
|
تاریخ
|
||
|
نوٹیفکیشن جاری کرنے کی تاریخ
|
|
11 جنوری 2021 
|
||
|
نامزدگی کی آخری تاریخ
|
|
18 جنوری 2021 
|
||
|
نامزدگی کی جانچ پڑتال کی تاریخ
|
|
19 جنوری 2021 
|
||
|
نام واپس لینے کی آخری تاریخ
|
|
21 جنوری 2021 
|
||
|
پولنگ کی تاریخ
|
|
28 جنوری 2021 
|
||
|
پولنگ کا وقت
|
|
صبح 9.00 بجے سے شام 4.00 بجے تک
|
||
|
ووٹوں کی گنتی
|
|
28 جنوری 2021  کو شام 5.00 بجے
|
||
|
وہ تاریخ جس سے قبل انتخابی عمل مکمل کیا جائے گا
|
|
یکم فروری 2021 
3- پورے انتخابی عمل کے دوران سبھی لوگوں کو موٹے طور پر جن رہنما خطوط پر عمل کرنا ہو گا وہ درج ذیل ہیں:
 الیکشن سے متعلق ہر ایک سرگرمی کے دوران ہر شخص فیس ماسک پہنے گا۔
 انتخابی مقصد کے لئے استعمال کئے جانے والے ہال ؍ کمرے ؍ احاطے میں داخل ہوتے وقت :
 سبھی لوگوں کی تھرمل جانچ کی جائے گی۔
تمام مقامات پر سینٹا ئزر دستیاب کرایا جائے گا۔
 اس وقت ریاستی حکومت اور وزارت داخلہ کی کووڈ – 19 سے متعلق رہنما خطوط کے مطابق سماجی دوری برقرار رکھنی ہوگی۔
4-بہار کے چیف سکریٹری کو ہدایت دی جارہی ہے کہ وہ الیکشن کے انعقاد کے لئے انتظام کرتے وقت کووڈ – 19 کی روک تھام کے طریقوں کے سلسلے میں موجودہ ہدایات پر عمل کئے جانے کو یقینی بنانے کے لئے ریاست کے ایک سینئر آفیسر کو تعینات کریں۔
۔۔۔۔۔۔۔۔۔۔۔۔۔۔

U.NO. 152
(Visitor Counter : 132
پیٹرولیم اور قدرتی گیس کی وزارت
مہاراشٹر، گوا اورراجستھان ریاستوں نے پہلے ہی مناسب قیمت کی دکانوں کو منی ایل پی جی سلینڈر بیچنے کی اجازت دے دی ہے
نئی دہلی،9دسمبر 2021/ پیٹرولیم اور قدرتی گیس کے وزیر مملکت جناب رامیشور تیلی نے آج لوک سبھا میں ایک سوال کے تحریری جواب میں بتایاکہ ہدف شدہ عوامی تقسیم نظام  کنٹرول آرڈر 2015 کے مطابق مناسب قیمت کی دکان  کو لائسنس ایف پی ایس کی عمل داری کو مدنظر رکھتے ہوئے متعلقہ ریاستی حکومتوں /مرکز کے زیر انتظام علاقوں کے ذریعہ مالکوں کو جاری کیا جاتا ہے اور انہیں مناسب قیمت آپریشن کی عمل داری میں سدھار کے لئے مناسب شرح پر ٹی پی ڈی ایس کے تحت تقسیم اناجوں کے علاوہ دیگر اشیا کی فروخت کی اجازت دینے کا حق ہے۔ اس کے مطابق مہاراشٹر اور راجستھان ریاستوں نے پہلےہی ایف پی ایس کو منی ایل پی جی سلینڈر بیچنے کی اجازت دے دی ہے۔ تاہم، خوراک اور عوامی تقسیم کے محکمے نے ایف پی ایس پر منی ایل پی جی سلینڈروں کی فروخت کی پہل کرنے کے لئے ریاستوں/مرکز کے زیر انتظام علاقوں اور تیل مارکیٹنگ کمپنیوں کو ایک مشترکہ میٹنگ کرنے کی بنیاد فراہم کی ہے۔
ش ح۔ ش ت۔ج
Uno-14017
(Visitor Counter : 82
کابینہ سکریٹریٹ
جوشی مٹھ، چمولی، اتراکھنڈ میں صورتحال کا جائزہ لینے کے لیے این سی ایم سی کی میٹنگ 10 جنوری 2023 کو منعقد ہوئی
کابینہ سکریٹری جناب راجیو گوبا کی صدارت میں بحران کے بندوبست سے متعلق قومی کمیٹی  کی آج میٹنگ ہوئی اور جوشی مٹھ میں صورتحال کا جائزہ لیا گیا۔
اتراکھنڈ کے چیف سکریٹری نے این سی ایم سی کو موجودہ صورتحال سے آگاہ کیا۔ انہوں نے بتایا کہ شدید طور پر تباہ شدہ مکانات کے مکینوں کو محفوظ مقامات پر منتقل کیا جا رہا ہے۔ متاثرہ خاندانوں کی رہائش کے لیے جوشی مٹھ اور پپل کوٹی میں ریلیف پناہ گاہوں کی نشاندہی کی گئی ہے۔ ریاستی حکومت کی طرف سے مناسب معاوضہ اور ریلیف کے اقدامات کیے جا رہے ہیں۔ انہوں نے مزید کہا کہ جوشی مٹھ-اولی روپ وے کا آپریشن بند کر دیا گیا ہے۔ جوشی مٹھ میونسپلٹی علاقے میں اور اس کے آس پاس تعمیراتی کاموں کو بھی اگلے احکامات تک روک دیا گیا ہے۔ این ڈی آر ایف اور ایس ڈی آر ایف کو ضلع انتظامیہ کی راحت اور بازآبادکاری کی کوششوں میں مدد کے لیے تعینات کیا گیا ہے۔
قدرتی آفات کے بندوبست سے متعلق قومی اتھارٹی  کے ممبر سکریٹری نے کمیٹی کو بتایا کہ سی بی آر آئی، جی ایس آئی، واڈیا انسٹی ٹیوٹ آف ہمالین جیولوجی، این آئی ڈی ایم اور نیشنل انسٹی ٹیوٹ آف ہائیڈرولوجی کے ماہرین کی ٹیم نے صورتحال کا جائزہ لینے کے لیے 6 اور 7 جنوری 2023 کو متاثرہ علاقوں کا دورہ کیا۔ ٹیم نے ان کی ضروریات کو سمجھنے کے لیے ضلعی انتظامیہ سے بھی بات چیت کی۔
مرکزی داخلہ سکریٹری نے کمیٹی کو بتایا کہ سکریٹری، بارڈر مینجمنٹ کی قیادت میں امور داخلہ کی وزارت  کی ایک اعلیٰ سطحی مرکزی ٹیم صورتحال کا جائزہ لینے کے لیے جوشی مٹھ میں ہے۔
کابینہ سیکرٹری نے زور دیا کہ فوری ترجیح متاثرہ زون کے تمام رہائشیوں کا مکمل اور محفوظ انخلاء ہونا چاہیے۔ کمزور ڈھانچے کو محفوظ طریقے سے مسمار کرنے کو ترجیح دی جا سکتی ہے۔ تمام مطالعات اور تحقیقات یعنی جیو ٹیکنیکل، جیو فزیکل اور ہائیڈرولوجیکل کو مربوط اور وقت کی پابندی کے ساتھ مکمل کیا جانا چاہیے۔ کابینہ سکریٹری نے چیف سکریٹری کو یقین دلایا کہ تمام مرکزی ایجنسیاں ضروری مدد کے لیے دستیاب رہیں گی۔
میٹنگ میں مرکزی داخلہ سکریٹری، چیف سکریٹری اتراکھنڈ، بجلی، اطلاعات و نشریات، بارڈر مینجمنٹ، آبی وسائل، کانکنی کی وزارتوں کے سکریٹریز کے علاوہ این ڈی ایم اے کے اراکین، مربوط دفاعی عملے کے سربراہ، چیئرمین، چیفس آف اسٹاف کمیٹی، چیئرمین اسرو کے سائنسی سکریٹری، مرکزی آبی کمیشن کے چیئرمین، ڈی جی-این ڈی آر ایف، ڈی جی-جیولوجیکل سروے آف انڈیا، سائنسدان  نیشنل ریموٹ سینسنگ سنٹر، سی ایم ڈی-این ٹی پی سی، ڈائریکٹر، نیشنل سینٹر فار سیسمولوجی اور ڈی جی بارڈر روڈ آرگنائزیشن نے شرکت کی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 83
وزارت دفاع
یونائیٹیڈ سروسز انسٹی ٹیوٹ  آف انڈیا، نئی دہلی میں جنرل کے وی کرشن راؤ میمورئیل لیکچرکا انعقاد
نئی دہلی، 27 دسمبر 2021:
جنرل کے وی کرشن راؤ میمورئیل لیکچر کا تیسرا ایڈیشن بھارتی فوج کی مہار ریجمنٹ کے ذریعہ 27دسمبر 2021 کو یونائیٹڈ سروسز انسٹی ٹیوٹ  آف انڈیا ، نئی دہلی میں منعقد کیا گیا۔
اس پروگرام میں آرمی ٹریننگ کمانڈ کے جنرل آفیسر کمانڈنگ انچارج  لیفٹیننٹ جنرل راج شکلا نے ’بھارت کی قومی سلامتی کے مستقبل‘ پر بات کی۔ ہمسایہ ممالک میں اب اطلاعاتی دور کی تکنالوجیوں کے ذریعہ جنگ و جدل میں تیزی سے رونما ہونے والی تبدیلی کی جانب موجود ناظرین کی توجہ راغب کرتے ہوئے فوج کے کمانڈر نے قومی سلامتی میں ان کمزور پہلوؤں کے بارے میں بتایا جو مستقبل میں سامنے آسکتے ہیں اور اس کے ساتھ ہی ممکنہ خلاء کو دور کرنے کی تدابیر پر روشنی ڈالی۔ مخلوط  جنگ کے بڑھتے ہوئے دورانیے پر روشنی ڈالتے ہوئے انہوں نے کہا کہ نہ صرف فوجی سپاہی بلکہ تمام پیشہ ور ماہرین اور عوام بھی اس صف اول کی جنگ کے دائرے میں شامل ہوگئے ہیں۔
اپنے افتتاحی خطاب میں مہار ریجمنٹ کے کرنل لیفٹیننٹ جنرل سی بنسی پونپا نے جنرل کے وی کرشن راؤ کو خراج عقیدت پیش کیا، جنہیں ’سپاہیوں کے جنرل ‘کے طور پر بھی جانا جاتا تھا اور جو قومی سلامتی کے معاملات میں ایک ایسے اہم افسر تھے جنہوں نے تین کتابیں تصنیف کی تھیں۔ ان کتابوں میں سے ’پری پیئر آف پیرِش‘ ان کی ازحد جامع تخلیق ہے اور سبھی افسران اور ماہرین کو اسے ضرور پڑھنا چاہئے۔
محنت اور روزگار کی وزارت
چار ریاستوں – چھتیس گڑھ، کرناٹک، مدھیہ پردیش اور مہاراشٹر کے 113 اضلاع کے 1.35 کروڑ ای ایس آئی مستفیدین کو آیوشمان بھارت پی ایم – جے اے وائی کے پینل میں شامل ہسپتالوں میں بغیر نقدی علاج کی سہولت حاصل ہوگی پی ایم – جے اے وائی کے مستفیدین ریاست بہار، گجرات،
کرناٹک، مہاراشٹر، راجستھان اور یوپی میں ناکافی طور پر استعمال میں آنے والے 15 ایس ایس آئی سی ہسپتالوں / میڈیکل کالجوں میں غیر نقدی معالجاتی سہولتیں حاصل کر سکتے ہیں
مرکزی وزیر محنت نے ای ایس آئی سی ہسپتالوں/ میڈیکل کالجوں کے افسران اعلیٰ/ میڈیکل سپرنٹنڈنٹس ، اور ریاستوں کی بیمہ میڈیکل سروسز کے ڈائرکٹرس کی عزت افزائی کی جنہوں نے کووِڈ۔19 وبائی مرض کے دوران غیرمعمولی کارکردگی کا مظاہرہ کیاتھا
نئی دہلی، 10 مارچ 2021: آیوشمان بھارت پی ایم ۔ جے اے وائی کے ساتھ ای ایس آئی اسکیم کا اشتراک چار ریاستوں یعنی چھتیس گڑھ، کرناٹک، مدھیہ پردیش اور مہاراشٹر کے 113 اضلاع میں ، محترم وزیر مملکت  محنت و روزگار اور ای ایس آئی سی کے چیئرمین جناب سنتوش کمار گنگوار کے ذریعہ 10.03.2021 کو نئی دہلی میں ای ایس آئی سی کے پندرہ روزہ خصوصی سروسز پروگرام کے اختتام پر عمل میں آیا۔ یہ اشتراک اس امر کو یقینی بنائے گا کہ ان اضلاع کے 1.35 کروڑ ای ایس آئی مستفیدین کو بغیر کسی حوالے کے، آیوشمان بھارت پی ایم ۔ جے اے وائی کے پینل میں شامل ہسپتالوں کے ذریعہ بغیر نقدی طبی خدمات فراہم کی جائیں۔حفظانِ صحت خدمات حاصل کرنے کے لئے، بیمہ کے تحت آنے والے کارکن یا استفادہ کنندہ کو اپنے ساتھ ای ایس آئی سی ای۔ پہچان کارڈ یا ہیلتھ پاس بک اور آدھار کارڈ لانا ہوگا۔ اضلاع اور پینل میں شامل ہسپتالوں کی فہرست www.esic.nic.in/ab-pm-jay پر دستیاب ہے۔
اسی طرح، پی ایم – جے اے وائی کے مستفیدین ریاست بہار، گجرات، کرناٹک، مہاراشٹر، راجستھان اور یوپی میں ناکافی طور پر استعمال میں آنے والے 15 ای ایس آئی سی ہسپتالوں / میڈیکل کالجوں میں بغیر نقدی معالجاتی سہولتیں بھی حاصل کر سکتے ہیں۔
مرکزی وزیر محنت نے کووِڈ۔19 وبائی مرض کے دوران طبی خدمات فراہم کرنے کے لئے ای ایس آئی سی ہسپتالوں / میڈیکل کالجوں اور ای ایس آئی ایس ہسپتالوں کی کوششوں کی ستائش کی ، جنہوں نے نہ صرف کارکنان بلکہ عوام الناس کو طبی خدمات فراہم کیں۔ اس تقریب کے دوران انہوں نے ایسے ای ایس آئی سی ہسپتالوں / میڈیکل اور ریاستی حکومتوں کے ڈائرکٹوریٹ انشیورینس میڈیکل سروسز کی بھی عزت افزائی کی جنہوں نے وبائی مرض کے دوران غیر معمولی کارکردگی کا مظاہرہ پیش کیا تھا۔
________
ش ح ۔اب ن
U-2401
(Visitor Counter : 100
نوجوانوں کے امور اور کھیل کود کی وزارت
کھیلوں کے وزیر کرن رجیجو نے سری نگر میں واٹر اسپورٹس اکیڈمی میں کشتی رانی مقابلے کے لئے کھیلوانڈیا اسٹیٹ سینٹر آف ایکسی لینس کا افتتاح کیا
نئی دہلی، 12اپریل 2021:کھیلوں اور نوجوانوں کے امور کے مرکزی وزیر جناب کرن رجیجو نے 10 اپریل 2021 کو سری نگر میں جموں وکشمیر اسپورٹس کونسل واٹر اسپورٹس اکیڈمی میں کشتی رانی مقابلے کے لئے کھیلو انڈیا اسٹیٹ کونسل آف ایکسی لینس کا افتتاح کیا۔اس تقریب میں جموں وکشمیر کے لیفٹیننٹ گورنر جناب منوج سنہا ، جموں وکشمیر ایل جی کے مشیر جناب فاروق خان اور جموں وکشمیر یوتھ سروسز کے سکریٹری جناب آلوک کمار بھی شامل ہوئے ۔ یہ تقریب سری نگر میں ڈل جھیل میں نہرو پارک اسٹیڈیم میں منعقد ہوئی تھی۔
جناب کرن رجیجو نے کھیلو انڈیا موسم سرما کھیلوں کے دوران اس سال کے شروع میں اعلان کیا تھا کہ کھیلو ں کی مرکزی وزارت سری نگر میں جدید نوعیت کی پانی سے متعلق کھیلوں کی سہولت شروع کرے گی۔اس سلسلے میں تمام طریق کار اب کام کرنے لگے ہیں اور رقم بھی مختص کردی گئی ہے۔
انہوں نے کہا کہ یہاں نوجوان کھلاڑیوں کی زندگی تبدیل کرنے کے لئے ڈل جھیل میں آنا ایک خوشی کی بات ہے۔اور یہاں کافی صلاحیت بھی موجود ہے اور ہم کھیلوں کی وزارت اور جموں وکشمیر کونسل کی طرف سے یہاں کے نوجوانوں کی زیادہ سے زیادہ مدد کرنے کی کوشش کررہے ہیں ۔ جناب رجیجو نے کہا کہ ہمارے قابل احترام وزیر اعظم جناب نریندر مودی نے جموں وکشمیر کو ذہن میں رکھتے ہوئے کافی منصوبہ بندی کی ہے۔اور ہمارے مستقبل کے لئے چیمپینس کے لئے کافی زبردست مواقع ہیں۔
مرکزی وزیر نے وادی میں نئے مقابلوں کی میز بانی کا بھی اعلان کیا اور کہا کہ جموں وکشمیر کونسل سری نگر میں پانی کے کھیلوں سے متعلق سہولت فراہم کرنے کے لئے اپنی طرف سے بہترین کوششیں کررہی ہے اور یہ دنیا میں سب سے بہترین سہولت ہوگی۔ مجھے خوشی ہے کہ منوج سنہا جی اور ان کی ٹیم دنیا کی ایک بہترین واٹر اسپورٹس سہولت فراہم کرنے کےلئے اپنی پوری کوششوں میں لگی ہوئی ہے ۔ہمارے وزیراعظم اور منوج سنہا جی کی سوچ ایک ہی ہے اور ہم یقین دلاتے ہیں کہ ہم کھیلوں کے شعبے میں وادی کی ہر ممکن مدد کریں گے ۔اس سال سے ہم یہاں خواتین کھیلو انڈیا فٹ بال لیک بھی شروع کریں گے اور ہر طرح کا تعاون بھی فراہم کیا جائے گا ۔ یہ تعاون کھیلوں کی وزارت کی جانب سے دیا جائے گا۔ جناب رجیجو نے مزید کہا کہ ہم پہلگام میں دوڑ مقابلے کا بھی اہتمام کریں گے ۔
فی الحال سری نگر میں جموں وکشمیر اسپورٹس کونسل واٹر اسپورٹس اکیڈمی میں کھیلو انڈیا اسٹیٹ سینٹر آف ایکسی لینس کشتی رانی کے کھیلو ں پرتوجہ دے گا۔انہیں 145.16 لاکھ روپے کی پہلی بار امداد فراہم کی جائے گی اورپھر سالانہ بنیاد پر 96.17 لاکھ روپےکی امداد سلسلے وار دی جائے گی۔ یہ سینٹر جموں وکشمیر کے دو کے آئی ایس سی ای میں سے ایک ہے ۔ اس میں سے ایک جموں میں تلوار بازی مقابلے کے لئے مولانا آزاد اسٹیڈیم میں ہے ۔جموں وکشمیر میں دوسینٹرو ں کے لئے 5.08 کروڑروپے کی ایک کنسولڈیٹیڈ رقم منظور کی گئی ہے۔
23 ریاستوں اور مرکز کے زیر انتظام علاقوں میں 24 کھیلو انڈیا اسٹیٹ سینٹر آف ایکسی لینس ہیں اور ان میں سے ہرایک ایکسی لینس کی اولمپک اسپورٹس مقابلے پر توجہ دی گئی ہے۔ یہ ریاستو ں اور مرکز کے زیر انتظام علاقوں کے موجودہ سینٹروںکو عالمی معیار کی سطح تک بڑھانے کی کوشش کا ایک حصہ ہے ۔ اس کا مقصد اولمپکس میں ہندوستان کو ایک بڑا درجہ دلانا ہے۔
وزارت دفاع
مالا بار 2020 بحریہ مشق
نئی دہلی،19 اکتوبر 2020/ 1992 میں دو طرفہ ہندستانی بحریہ-امریکی مشقوں کی شکل میں بحریہ مشقوں کی مالا بار سریز  شروع ہوا ۔ جاپان 2015 میں بحریہ مشقوں میں شامل ہوا۔ یہ سالانہ مشق 2018 میں فلپین کے ساحل سمندر میں گوآم کے ساحل پر، 2019 میں جاپان کے ساحل سے دور اور اس سال بعد میں خلیج بنگال اور بحر عرب میں منعقد ہونے کی امید ہے۔
جیسا کہ ہندستان سمندری سلامتی میدان دیگر ممالک کے ساتھ تعاون بڑھانے کی کوشش کررہا ہے اور آسٹریلیا کے ساتھ بڑھتے ہوئے سلامتی تعاون کی روشنی میں ، مالا بار 2020 میں آسٹریلیائی حصے داری کے لئے پرامید ہے،۔
اس سال اس مشق کو سمندر میں غیر رابطہ خاکے کے طور پر منصوبہ بند کیا جارہا ہے ۔ مشق میں حصہ لینے والے ممالک کے بحریہ کے درمیان اشتراک اور تال میل کو مضبوط کیا جائے گا۔
مالا بار 2020 مشق میں حصہ لینے والے سمندری علاقے کی حفاظت اور سلامتی کو بڑھانے میں مصروف ہیں۔ و ہ اجتماعی طور پر آزاد کھلے اور جامع انڈو-پیسفک کی حمایت کرتےہیں اور ایک ضابطے پر مبنی بین الاقوامی نظام کے لئے عہد بستہ ہیں۔